User:SunilKumar-Shivbaba

अश्वपति प्रदेश में भगवान शंकर का एक भव्य सोने का मंदिर था। उस मंदिर में एक पुजारी रहता था, जो बहुत बड़ा धूर्त एवं नशेबाज़ था। जो लोग मंदिर में भगवान शंकर के दर्शन के लिए आते थे, उनको पहले नशीली चीजें खिला देता एवं फिर उनके पैसे आदि सब छीन लेता। वह इसी तरह दिन प्रतिदिन पापों की ओर बढ़ता जाता था। एक दिन रात के समय भगवान शंकर तथा पार्वती घूमने निकले। जब पुजारी का ऐसा हाल देखा तो पार्वती जी ने अप्रसन्न होकर कहा कि हे नीच! तूने मेरी पूजा जप-तप त्यागकर पाप कमाना शुरू कर दिया है। जा तू मेरे शाप से कोढ़ी हो जा। पार्वती जी के श्राप देने के साथ ही पुजारी कोढ़ी हो गया। फिर तो वह दुःखी हो रोने-चिल्लाने लगा। भगवद् कृपा से देवांगनायें भी पुजारी की यह दशा देखने आईं और बोलीं- “क्यों तुम्हारा यह हाल कैसे हुआ?" इस पर पुजारी ने रो-रोकर अपना सम्पूर्ण हाल कह कर सुनाया। इस पर देवांगनाओं ने दया करके कहा, "हम आपको एक उपाये। बताती है, ध्यान पूर्वक सुनो! सोलह सोमवार का व्रत रखने से तुम्हारा यह कोढ़ अच्छा हो जायेगा तथा इससे मुक्ति मिलेगी। किसी एक सोमवार से व्रत शुरू करो। सबसे पहले स्नान करके वस्त्र धारण करो। अपनी सामर्थ्य के अनुसार दान पुण्य करो फिर आधा सेर गेहूँ का आटा घी में भूनकर चूरमा तैयार करो। फिर भगवान शंकर की प्रतिमा बनाओ। जब मूर्ति तैयार हो जाये तब शुद्ध जल से स्नान कराके दूध, दही, चावल, रोली, फल, प्रसाद एवं जनेऊ पहनाओ, फिर दण्डवत करो और परिक्रमा करो। इतना काम करके पीछे एक भाग चूरमा भगवान शंकर के चरणों में अर्पित करें और कहें कि है ईश्वर! आप अब की बार मेरा उद्धार कीजिए अब मैं कान पकड़कर सौगन्ध खाकर प्रतिज्ञा करता हूँ कि अब कभी भी पाप नहीं करूंगा। फिर ओ३म नमः शिवाय मंत्र की एक माला जाप करें। शिवजी की प्रतिमा जल में विसर्जन करें। प्रतिमा विसर्जन के पश्चात स्नान करें एवं बाकी बचे हुए चूरमे को दो भागो में बांटें। एक भाग सांड को खिलावें, एक भाग एकान्त मे बैठकर खुद खायें। इस तरह जब सोलह सोमवार व्रत हो जायें तो सत्रहवें सोमवार को पहले से दस गुना चूरमा तैयार करके देव पूजा करने के बाद ब्राह्मण एवं गरीब तथा छोटे- छोटे बच्चों को भोजन करायें। इसके बाद खुद खायें। हे पुजारी ! ऐसा करने से सभी पुरुषों तथा स्त्रियों का शारीरिक कष्ट दूर होता है एवं सुख, शान्ति, धन और सन्तान की वृद्धि होती है। समस्त मनोकामनाएं पूर्ण होती हैं। मुक्ति प्राप्त होती है। पर एक बात याद रखने की है। तू सावधान होकर सुन, तथा गांठ बांध ले- जो कोई व्रतधारी इन सत्रह सोमवारों के बीच में किसी से झगड़े, झूठ बोले, पाप दृष्टि रखे, झूठे मुंह सो जाए किसी को दुःख देवे, दोष ग्रहण करे तो वह सुख के बजाए दुःख पाये एवं व्रत का फल अकारथ जाये।" • देवांगनाएं ऐसा उपदेश देकर अन्तर्ध्यान हो गई और पुजारी ने शान्ति के साथ पवित्र विचारों के साथ सोलह सोमवारों को विधिपूर्वक व्रत रखा। इस व्रत के प्रभाव से पुजारी का काढ़ दूर हो गया। स्वर्ण के समान सुन्दर शरीर हो गया एवं उसे प्रत्येक तरह का सुख प्राप्त हो गया। part1 एक दिन एक अत्यन्त निर्धन तथा दुःखी ब्राह्मण पुजारी के पास जाकर कहने लगा, "महाराज मैं बेहद दुःखी हूँ आपकी सेवा में आया हूँ. आप मेरी सहायता कीजिए। जब उस ब्राह्मण ने अपना बाकी हाल सुनाया तो पुजारी को उस पर अत्यन्त क्रोध आया तो उसको बहुत लताड़ा। खूब खरी-खोटो सुनाई। जब तरस आया तो उसने कहा, "भाई। पहले मैं भो तेरी तरह ही बेहद दुःखी था। रात-दिन नशे में धुत रहता था। पाप कर्म में ही लगा रहता था, परन्तु सोलह सोमवारों का व्रत करने से मेरी दशा बदल गई तथा विचार भी बदल गये हैं। अतः तुम्हें जिस प्रकार समझाता हूँ उसी प्रकार विधि पूर्वक व्रत करो। ईश्वर तुम्हारा सम्पूर्ण दुःख दूर कर देंगे। ब्राह्मण पुजारी का आदेश पाकर अपने घर लौट गया और वहाँ जाकर विधि पूर्वक सोमवार के सोलह व्रत पूरे किए। इसके बाद वह एक दिन किसी काम से नगर को गया तो वहाँ रूपवती और साक्षात लक्ष्मी स्वरूपा राजकुमारी का स्वयंवर रचा हुआ था। राजा ने घोषणा कर रखी थी कि मेरी हथिनी जिस व्यक्ति के गले में माला डाल देगी, उसी साथ मैं राजकुमारी का विवाह करके आधा राज-पाट दे दूँगा। ब्राह्मण भी तमाशा देखने के विचार से राजमहल में जो पहुँचा। अब भगवान की लीला देखिए--राजा की हथिनी ने सूंड में माला लेकर उस ब्राह्मण के गले में डाल दी और उसको प्रणाम किया। राजा ने अपनी प्रतिज्ञानुसार राजकुमारी का स्वयंवर उस ब्राह्मण के साथ कर दिया तथा राज-पाट उसको दे दिया। ब्राह्मण फिर सुखपूर्वक अपना जीवन व्यतीत करने लगा एवं भगवत पूजन में लीन रहने लगा।एक दिन राजकुमारी ने अपने पति से पूछा, “प्राणनाथ ! आपने कौन सा ऐसा पुण्य किया है जिससे आपको राज-पाट तथा इतना सुख प्राप्त हुआ है? तब ब्राह्मण ने अपना सम्पूर्ण हाल कह सुनाया। फिर तो राजकुमारी ने भी सोलह सोमवार का व्रत रखा और ढाई गन चूरमे का प्रशाद गरीबों में वितरण किया। इन सोलह व्रतों का प्रभाव यह हुआ कि ईश्वर ने उन्हें एक अति रूपवान, अति बलवान, भाग्यवान, अच्छे गुणों से युक्त पुत्र प्रदान किया । ब्राह्मण ने ज्योतिषियों को बुलवाया एवं बालक की कुण्डली बनवाई तो उन्होंने बताया कि इस बालक के ग्रह बड़े प्रबल हैं। यह चक्रवर्ती राजा होगा तथा सब राजे महाराजे इसके पैरों पर अपना शीश झुकायेंगे । यह बात सुनकर ब्राह्मण और राजकुमारी अत्यन्त प्रसन्न हुए। राजकुमार बड़ा हुआ तो माता ने उसे भी सोलह सोमवारों का व्रत रखवाया। राजकुमार ने व्रत के बाद प्रतिज्ञा की प्रभु! मेरे राज्य में प्रजा सुखपूर्वक रहे यही मेरी कामना है। कुछ समय के बाद विदर्भ देश के राजा ने बेटी के दहेज में अपना सम्पूर्ण राज-पाट दे दिया एवं इस तरह वह ब्राह्मण कुमार सम्पूर्ण भारतवर्ष का राजा बन गया। बाकी सब राजा उसके अधीन हो गये। बड़े-बड़े विद्वान ब्राह्मण उस राजकुमार के राज्य में चौबीस घंटे कथा कीर्तन करते थे। अमीर-गरीब सब प्रकार से सुखी थे। किसी को किसी तरह का कष्ट न था। बहुत काल पीछे राजकुमार के माता-पिता वृद्धावस्था को प्राप्त हुए तथा राजकुमार को राज्य सौंपकर खुद भगवद् भजन के लिए वन में चले गए। तब राजकुमार उनके जाने के पश्चात बहुत दुःखी हुआ तथा दिन-रात शिवजी की पूजा में रहने लगा। तब उसने रानी से भी कहा कि तू मेरे साथ शंकर भगवान का पूजन किया कर। इस पर रानी ने बेहद नाराज होकर राजकुमार से कहा, “आपको किस बात की कमी है जो फिजूल बातों में अपना समय नष्ट कर रहे हो। आप दूर देशों को विजय करें, जंगल जाकर शिकार खेलें। यह पूजा पाठ भक्ति तो साधू सन्तों का काम है। मुझे यह बिल्कुल पसन्द नहीं आया। इस सबको बन्द कर दो।" राजकुमार ने अपनी पत्नी की बात सुनी-अनसुनी कर दी और चुपचाप भगवान शंकर के पूजन के लिए चला गया। रात को स्वप्न में भगवान ने उसको दुःखी देखकर कहा, "बेटा तुम अपनी पत्नी को तत्काल घर से निकाल दो, नहीं तो दुःख पाओगे।" प्रातःकाल राजा ने अपने मंत्रि मण्डल को बुलाकर उनको सम्पूर्ण तान्त कह सुनाया। सम्पूर्ण बात सुनकर मन्त्री कहने लगे, "महाराज! रानी को शीघ्रातिशीघ्र बनवास दे दीजिए।" एक साधू ने जब रानी का यह हाल देखा तो उसको ने उस पर बड़ा तरस आया। उसने भगवान शंकर से प्रार्थना की. "भोलेनाथ! शंकर देव! संसार की भलाई करने वाले महाराज! इसके अपराध क्षमा कीजिए।अब यह स्त्री अपने किए पर पछता रही है।" इसके बाद उस साधू ने रानी को सोलह व्रत रखवाये तो भगवान शंकर ने राजा को स्वप्न में दर्शन देकर उसको जंगल में से रानी को लिवाने के लिए भेजा। इसके बाद राजा-रानी दोनों जब तक जिन्दा रहे सदा सोलह सोमवार का व्रत करते रहे। जो कोई प्राणी प्रेम सहित शंकर पूजन करके सोलह सोमवारों का व्रत करेगा, वह इस लोक में सुख का आनन्द लेकर अन्त में मोक्ष को प्राप्त करेगा।